|  |  |  |  |  |
| --- | --- | --- | --- | --- |
|  | **OBEC DRAVCE** | | | Výtlačok číslo: ... |
| **Všeobecne záväzné nariadenie**  **(VZN)** | | | Číslo nariadenia:  **3/2015** |
| **o financovaní základných umeleckých škôl, jazykových škôl, materských škôl a školských zariadení z rozpočtu obce Dravce.** | | | | |
| Návrh VZN vyvesený na úradnej tabuli a webe obce dňa: | | | | **01.12.2015** |
| *Lehota na predloženie pripomienok k návrhu VZN do (včítane):* | | | | **15.12.2015** |
| *Doručené pripomienky (počet) :* | | | |  |
| *Vyhodnotenie pripomienok k návrhu VZN uskutočnené dňa:* | | | |  |
| *Vyhodnotenie pripomienok k návrhu VZN doručené poslancom dňa:* | | | |  |
| **Dátum schválenia VZN** | | **Číslo uznesenia** | **Dátum vyvesenia na úradnej tabuli** | **Dátum účinnosti** |
|  | |  |  |  |

....................................................................

Peter Faltin, starosta obce

*Obecné zastupiteľstvo obce Dravce na základe ust. § 6 ods. 12 písm. c) a písm. d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších právnych predpisov a v súlade s ust. §6 ods.1 a s  ust. § 11 ods. 4 písm. g) zákona SNR č. 369/1990 Zb. o obecnom zriadení v znení neskorších právnych predpisov vydáva pre územie obce Dravce toto*

**VŠEOBECNE ZÁVÄZNÉ NARIADENIE OBCE DRAVCE č. 3/2015**

**o financovaní základných umeleckých škôl, jazykových škôl, materských škôl a školských zariadení z rozpočtu obce Dravce (ďalej len „VZN “).**

**§1**

**Všeobecné ustanovenia**

1. Obec Dravce rozpíše každoročne finančné prostriedky poukázané podľa zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov pre školy a školské zariadenia ktorých zriaďovateľom je obec, cirkev alebo náboženská obec, súkromná fyzická alebo právnická osoba a ktoré sú na základe rozhodnutia Ministerstva školstva, vedy, výskumu a športu SR (ďalej len „MŠVVaŠ SR“) zaradené do siete škôl a školských zariadení Slovenskej republiky.
2. Toto všeobecne záväzné nariadenie upravuje:

* spôsob financovania základných umeleckých škôl, jazykových škôl, materských škôl a školských zariadení na území obce Dravce (ďalej len „škôl a školských zariadení“)
* spôsob financovania centier voľného času na území obce Dravce (ďalej len „CVČ“),
* podrobnosti poskytovania finančných prostriedkov na záujmové vzdelávanie detí v centrách voľného času, ktoré sú zriadené mimo územia obce Dravce a ktoré poskytujú záujmové vzdelávanie detí vo veku od 5 rokov do dovŕšenia 15 rokov veku, s  trvalým pobytom v obci Dravce.

**Článok I.**

**Spôsob financovania základných umeleckých škôl, jazykových škôl, materských škôl a školských zariadení na území obce Dravce.**

**§ 2**

1. Objem finančných prostriedkov v rozpočte obce Dravce sa na školy a školské zariadenia rozpisuje na príslušný kalendárny rok podľa počtu detí a žiakov na základe štatistického zisťovania MŠVVaŠ SR, ktorý škola a školské zariadenie vykázala v štatistickom výkaze 40-01 a ktoré sú prijaté do škôl a školských zariadení na základe právoplatného rozhodnutia príslušnej školy a školského zariadenia k 15. septembru predchádzajúceho kalendárneho roka, ak nie je ďalej uvedené inak.
2. Obec financuje náklady na žiakov školského klubu detí (ďalej len „ŠKD“) podľa počtu žiakov prijatých do ŠKD k 15. septembru predchádzajúceho kalendárneho roka.
3. Riaditeľ školy a školského zariadenia v zriaďovacej pôsobnosti obce a neštátny zriaďovateľ predložia údaje o počte prijatých detí a žiakov podľa stavu k 15. septembru príslušného školského roka, najneskôr **do 30. septembra** príslušného školského roka.

**§ 3**

1. Výška finančných prostriedkov na prevádzku a mzdy na dieťa / žiaka v členení podľa typu zriaďovateľa a je uvedená v prílohe č. 1 tohto VZN.

Obec poskytne neštátnemu zriaďovateľovi základnej umeleckej školy, jazykovej školy, materskej školy a školského zariadenia zriadeného na území obce, ak o to požiada, dotáciu vo výške 88 % zo sumy určenej vo VZN na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia zriadeného obcou.

1. Obec poskytne finančné prostriedky škole a školskému zariadeniu v zriaďovacej pôsobnosti obce a neštátneho zriaďovateľa mesačne, najneskôr **28. deň v mesiaci**.
2. Obec Dravce poskytne finančné prostriedky podľa tohto VZN pre školy a školské zariadenia zaradené do siete škôl a školských zariadení SR pôsobiace na území obce :

* Základná škola Dravce s právnou subjektivitou v zriaďovateľskej pôsobnosti obce Dravce, ktorej súčasťou sú školské zariadenia:
* Školský klub detí
* Školská jedáleň a výdajná školská jedáleň
* Materská škola Dravce bez právnej subjektivity v zriaďovateľskej pôsobnosti obce Dravce.

**Článok II.**

**Podrobnosti poskytovania finančných prostriedkov na záujmové vzdelávanie detí v centrách voľného času mimo územia obce Dravce.**

**§ 4**

1. Obec môže, na základe individuálnej žiadosti, poskytnúť finančné prostriedky aj na záujmové vzdelávanie detí v CVČ, ktoré sú zriadené mimo územia obce Dravce a ktoré poskytujú záujmové vzdelávanie detí vo veku od 5 rokov do dovŕšenia 15 rokov veku, s  trvalým pobytom v obci Dravce.
2. Žiadateľom o poskytnutie finančných prostriedkov na záujmové vzdelávanie detí v CVČ môže byť len také CVČ a v prípade, že nemá právnu subjektivitu tak jeho zriaďovateľ, ktoré je zaradené v sieti škôl a školských zariadení SR.
3. Písomná žiadosť sa predkladá na príslušný školský rok každoročne do 30. októbra. Počas školských prázdnin (júl - august) obec Dravce finančné prostriedky pre CVČ mimo územia obce neposkytuje.
4. Žiadateľ je povinný k žiadosti pripojiť zoznam detí, na ktoré požaduje finančné prostriedky od obce s uvedením mena a priezviska, dátumu narodenia a adresy trvalého pobytu. K žiadosti je povinný pripojiť aj  rozhodnutia o prijatí detí do CVČ.
5. Na základe kontroly prijatých žiadostí v prípade ich úplnosti a správnosti zašle obec žiadateľovi návrh zmluvy o poskytovaní finančných prostriedkov na financovanie daného CVČ, v ktorej bude zakotvené právo obce Dravce kontrolovať údaje poskytnuté CVČ a tiež právo obce Dravce vykonávať finančnú kontrolu na úseku hospodárenia s pridelenými finančnými prostriedkami a kontrolovať efektívnosť a účelnosť ich využitia, tiež povinnosť žiadateľa preukázať použitie finančných prostriedkov a povinnosť prijímateľa vrátiť poskytnuté finančné prostriedky v prípade, že ich nepoužije v určenom termíne alebo na určený účel, tiež povinnosť uhradiť obci sankcie v prípade porušenia rozpočtovej disciplíny podľa zák. č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
6. Obec poskytne finančné prostriedky len žiadateľovi, ktorý doručí obci v termíne do 30 dní od prevzatia návrhu zmluvy o poskytovaní finančných prostriedkov na financovanie daného CVČ podpísaný návrh tejto zmluvy. Obec poskytuje finančné prostriedky len na deti uvedené v zozname priloženom k zmluve.
7. Žiadateľ je povinný použiť poskytnuté finančné prostriedky len na mzdy a prevádzku CVČ.

**§ 5**

1. Výška príspevku na prevádzku a mzdy na dieťa/žiaka CVČ  je uvedená v prílohe č. 1 tohto VZN.

Výška príspevku je určená na každé dieťa vo veku od 5 do dovŕšenia 15 rokov veku s trvalým pobytom v obci Dravce. Pokiaľ dieťa navštevuje viac CVČ táto suma sa rozdelí rovnakým dielom pre každé CVČ, ktoré dieťa navštevuje, pokiaľ toto centrum o finančné prostriedky obec požiada a splní podmienky pre ich poskytnutie.

1. Obec určuje, že finančné prostriedky na mzdy a prevádzku pre CVČ bude poskytovať vo dvoch platbách pozadu, najneskôr do 30. júna a do 30. decembra, vždy vo výške podľa platnej prílohy č. 1

**§ 6**

**Spoločné a záverečné ustanovenia**

1. Obec Dravce vykonáva kontrolu údajov poskytnutých zriaďovateľom cirkevných a súkromných škôl a školských zariadení vrátane CVČ podľa tohto VZN ako aj kontrolu údajov poskytnutých základnými umeleckými školami, jazykovými školami, materskými školami a školskými zariadeniami vo svojej zriaďovateľskej pôsobnosti, podľa ktorých postupuje obec pri ich financovaní.
2. Ustanovenia tohto VZN sa v roku 2016 po prvý krát použijú pre dotácie na prevádzku a mzdy od 1. januára 2016.
3. Dňom účinnosti tohto nariadenia sa zrušuje VZN obce Dravce č. 1/2013 o určení výšky dotácie na prevádzku a mzdy na žiaka základnej umeleckej školy, poslucháča jazykovej školy a dieťa materskej školy a školských zariadení so sídlom na území obce Dravce .
4. Zmeny a doplnky tohto VZN schvaľuje Obecné zastupiteľstvo obce Dravce nariadením.
5. Toto VZN bolo schválené uznesením Obecného zastupiteľstva v Dravciach č. ...... zo dňa .......
6. VZN nadobúda účinnosť 15-tym dňom od jeho vyvesenia na úradnej tabuli obce Dravce.

V Dravciach dňa 01.12.2015 ...................................................................

Peter Faltin, starosta obce

**Príloha 1 k VZN 3/2015**

1. **Výška finančných prostriedkov na prevádzku a mzdy na dieťa / žiaka v členení podľa typu zriaďovateľa na rok 2016.**

|  |  |
| --- | --- |
| **Školy a školské zariadenia v zriaďovateľskej pôsobnosti obce Dravce** | **Výška príspevku na mzdy a prevádzku**  **na dieťa / žiaka**  **v €** |
| Materská škola, Dravce 73, Dravce | **1 542,500** |
| Školský klub detí pri Základnej škole v Dravciach | **390,385** |
| Školská jedáleň a výdajná školská jedáleň pri Základnej škole v Dravciach | **287,121** |
| Centrum voľného času pri Základnej škole v Dravciach (od 5 do 15 rokov veku) | **40,00 €** |

1. **Výška finančných prostriedkov na záujmové vzdelávanie detí mimo územia obce Dravce.**

Na jedno dieťa, ktoré je žiakom CVČ sa pre rok 2016 stanovuje príspevok vo výške **3,40 € / mesiac.**